
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 85 

9 Φεβρουάριου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επιχορήγηση νέων ελευθέρων επαγγελματιών 


μακροχρόνια ανέργων ηλικίας 30-64 ετών, έτους 

1999. 1 

Σύσταση ιδίου νομικού προσώπου με την επωνυμία 
«Σχολική Επιτροπή Γυμνασίου Ροδόπολης» στην 
Κοινότητα Ροδόπολης του Νομού Αττικής. 2 


ΑΠΟΦΑΣΕΙΣ 

Αριθ.33022 (1) 


Επιχορήγηση νέων ελευθέρων επαγγελματιών μακρο¬ 
χρόνια ανέργων ηλικίας 30-64 ετών, έτους 1999. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1 -Τις διατάξεις του άρθρου 29 του Ν.1262/82 "Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων” όπως τροποποιήθηκε με τα άρθρα 6,7 
καιδτου Ν. 1836/89 και το άρθρο 6 του Ν.2434/96. 

2. Την υπ’ αριθμ. 3127/20-10-97 γνωμοδότηση της Νομι¬ 
κής Υπηρεσίας του ΟΑΕΔ σχετικά με την επιχορήγηση ε¬ 
λευθερίων επαγγελματιών. 

3. Τις διατάξεις της παρ.2α του του άρθρου 1 του 
Ν.2469/97 "περιορισμός και βελτίωση της αποτελεσματι- 
κότηυς των κρατικών δαπανών” (Α38). 

4. Την υπ’ αριθμ. 2429/16-12-98 απόφαση του Δ.Σ. του 
ΟΑΕΔ (αριθμ.συνέδρ. 48/16-12-98) που μας υποβλήθηκε 
με το υπ’ αριθμ. Β 122708/23-12-98 έγγραφο του. 

ΚΕΦΑΛΑΙΟ Α' 

ΑΠΟΦΑΣΙΖΟΥΜΕ: 

1. Καταρτίζουμε πρόγραμμα επιχορήγησης πέντε χι¬ 
λιάδων (5.000) νέων ελευθέρων επαγγελματιών μακρο¬ 
χρόνια ανέργων ηλικίας από 30 έως 64 ετών (ΝΕΕΜΑ ’99) 
για: 

1 Επιδοτούμενους άνεργους από τον ΟΑΕΔ ή οποιοδή- 
ποτε άλλο Ταμείο και 

■ Για μακροχρόνια άνεργους, 

με δύο μήνες τουλάχιστον εγγεγραμμένη ανεργία, οι ο¬ 


ποίοι δημιουργούν νέες μικρές επιχειρήσεις προκειμένου 
να επιλύσουν το πρόβλημα της ανεργίας τους διάρκειας 
από 16 έως 22 μήνες. 

Η επιχορήγηση για κάθε άνεργο-η που δημιουργεί νέα 
επιχείρηση καθορίζεται ως εξής: 

1) 1.600.000 δρχ. για τους όσους άνεργους άνδρες εί¬ 
ναι εγγεγραμμένοι από δύο τουλάχιστον έως έντεκα μή¬ 
νες στα μητρώα ανέργων του ΟΑΕΔ. 

2) 1.800.000 δρχ. για τους όσες άνεργες γυναίκες είναι 
εγγεγραμμένες από δύο τουλάχιστον έως έντεκα μήνες 
στα μητρώα ανέργων του ΟΑΕΔ. 

3) 1.800.000 δρχ. για όσους άνεργους άνδρες είναι εγ¬ 
γεγραμμένοι στα μητρώα ανέργων του ΟΑΕΔ από έντεκα 
μήνες και άνω. 

4) 2.000.000 δρχ. για όσες άνεργες γυναίκες είναι εγ¬ 
γεγραμμένες στα μητρώα ανέργων του ΟΑΕΔ από έντε¬ 
κα μήνες και άνω. 

5) 1.800.000 δρχ. για τους άνεργους άνδρες έχουν πα- 
ραμείνει εγγεγραμμένοι άνεργοι στα μητρώα ανέργων 
του ΟΑΕΔ από δύο έως και έντεκα μήνες και οι οποίοι δη¬ 
μιουργούν νέες επιχειρήσεις σε περιοχές που αντιμετω¬ 
πίζουν ιδιαίτερα προβλήματα ανεργίας (θύλακες υψηλής 
ανεργίας): Λαύριο, νήσος Σύρος και οι νομοί Εύβοιας, Α- 
χαίας, Βοιωτίας, Κοζάνης,, Μαγνησίας, Ξάνθης, Χαλκιδι¬ 
κής, Λάρισας, Κιλκίς, Φλώρινας, Καστοριάς, Δράμας , 
Γρεβενών, Έβρου και Ροδόπης. 

6) 2.000.000 δρχ. για τις άνεργες γυναίκες έχουνπαρα- 
μείνει εγγεγραμμένες άνεργες στα μητρώα ανέργων του 
ΟΑΕΔ από δύο έως έντεκα μήνες και δημιουργούν νέες ε¬ 
πιχειρήσεις στις ανωτέρω περιοχές που αντιμετωπίζουν 
ιδιαίτερα προβλήματα ανεργίας (θύλακες υψηλής ανερ¬ 
γίας). 

7) 2.000.000 δρχ. για όσους άνεργους άνδρες είναι εγ¬ 
γεγραμμένοι στα μητ ρώα ανέργων το υ ΟΑΕΔ από έντεκα 
μήνες και άνω και στη συνέχεια ανοίγουν την επιχείρησή 
τους στις ως άνω περιοχές (θύλακες υψηλής ανεργίας). 

8) 2.200.000 δρχ. για όσες άνεργες γυναίκες είναι εγ¬ 
γεγραμμένες άνεργες στα μητρώα ανέργωντου ΟΑΕΔ α¬ 
πό έντεκα μήνες και άνω και στη συνέχεια ανοίγουν την ε¬ 
πιχείρησή τους στις ως άνω περιοχές (θύλακες υ ψηλής α¬ 
νεργίας). 

2. Τρόπος καταβολής της επιχορήγησης 

Γ ια όλους τους ανωτέρω επαγγελματίες που υπάγονται 

στα προγράμματα προκαταβάλλεται ποσό ύψους 
600.000 δρχ. και τα υπόλοιπα, ανάλογα με την κατηγορία 
που ανήκει ο καθένας ως εξής: 

1) Για την 1 η περίπτωση σε δύο ισόποσες οκτάμηνες δό¬ 
σεις των 500.000 δρχ. 

2) Για την 2η περίπτωση σε τρεις ισόποσες εξάμηνες 
δόσεις των 400.000 δρχ. 

3) Γ ια την 3η περίπτωση σε τρεις ισόποσες εξάμηνες 
δόσεις των 400.000 δρχ. 

4) Γ ια την 4η περίπτωση σε τέσσερις ισόποσες πεντά¬ 
μηνες δόσεις των 350.000 δρχ. 

5) Γ ια την 5η περίπτωση σε τρεις ισόποσες εξάμηνες 
δόσεις των 400.000 δρχ. 

6) Γ ια την 6η περίπτωση σε τέσσερις ισόποσες πεντά¬ 
μηνες δόσεις των 350.000 δρχ. 

7) Γ ια την 7η περίπτωση σε τέσσερις ισόποσες πεντά¬ 
μηνες δόσεις των 350.000 δρχ. 

8) Για τη ν 8η περίπτωση σε δύο ισόποσες ο κτάμη νες δό¬ 
σεις των 600.000 δρχ. και σε μία εξάμηνη δόση των 
400.000 δρχ. 

3. Δεν είναι δυνατή η υπαγωγή στο πρόγραμμα αυτό: 

α) Των ελευθερίων επαγγελμάτων του ιατρού, οδοντία¬ 
τρου, κτηνίατρου, φυσιοθεραπευτή, βιολόγου, ψυχολό¬ 
γου, μαίας, δικηγόρου, δικολάβου, συμβολαιογράφου, ά¬ 
μισθου υποθηκοφύλακα, δικαστικού επιμελητή, αρχιτέ¬ 
κτονα, μηχανικού, υπομηχανικού, τοπογράφου, 
καθηγητή ή δάσκαλου και δημοσιογράφου , εφόσον δη¬ 
μιουργούν επιχείρηση Παροχής Υπηρεσιών συναφή με 
την ειδικότητά τους. 

β) Των επιχειρήσεων του πρωτογενούς τομέα εκτός των 
αναφερομένων σε δραστηριότητες οστρακοτροφίας, ι¬ 
χθυοκαλλιέργειας, σηροτροφίας, τυροκομίας, εκτροφής 
σαλιγκαριών και θερμοκηπίων. 

γ) των εποχιακών επιχειρήσεων (δηλαδή όσων δεν λει¬ 
τουργούν για ολόκληρο το έτος),των φροντιστηρίων γε¬ 
νικά , των ιδιωτικών εκπαιδευτικών ιδρυμάτων, των εργα¬ 
στηρίων ή κέντρων ελευθέρων σπουδών, των τυχερών, 
ψυχαγωγικών ή ηλεκτρονικών παιχνιδιών, των πρακτορεί¬ 
ων ΠΡΟΠΟ, ΛΟΤΤΟ, λαχείων κ.λ.π. καθώς και των επιχει¬ 
ρήσεων που λειτουργούν αποκλειστικά και μόνο τις βρα¬ 
δινές ώρες. 

δ) Των Ανωνύμων Εταιρειών (Α.Ε.) 

ε) Των επιχειρήσεων που λειτουργούν εντός της κατοι¬ 
κίας του επαγγελματία. 

στ) Των επιχειρήσεων εκείνων, που έχουν το ίδιο αντι¬ 
κείμενο δραστηριότητας με επιχείρηση που σταμάτησε 
τη λειτουργία της μέσα στην τελευταία διετία και ανήκε σε 
συγγενείς α’ βαθμού ή συζύγους των ΝΕΕ. 

ζ) Των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου (α’ -γ'). 

4. Περιπτώσεις Εταιρειών 

α) Σε περίπτωση υποβολής αίτησης νέων Συνεταιρι¬ 
σμών, Αστικών Εταιριών μη κερδοσκοπικού χαρακτήρα 
του δευτερογενή και του τριτογενή τομέα απασχόλησης, 
είναι δυνατή η επιχορήγηση κατ’ ανώτατο όριο σε (20) εί¬ 
κοσι συνεταιριστές -τριες, εταίρους των Αστικών Εται¬ 
ριών κατά την κρίση του οργάνου που θα αποφασίζει την 
υπαγωγή ή όχι στο πρόγραμμα επιχορήγησης, ανάλογα 
με το είδος της επιχείρησης και τις ανάγκες της αγοράς 


εργασίας κάθε περιοχής. 

β) Σε περίπτωση υποβολής αίτησης νέας Ομόρρυθμης 
Εταιρείας (ΟΕ) του δευτερογενή και του τριτογενή τομέα 
απασχόλησης, είναι δυνατή η επιχορήγηση κατ’ ανώτατο 
όριο σε τρεις (3) από τους συνεταίρους κατά την κρίση 
του οργάνου, που θα αποφασίζει την υπαγωγή ή όχι στο 
πρόγραμμα επιχορήγησης, ανάλογα με το είδος της επι¬ 
χείρησης και τις ανάγκες της αγοράς εργασίας κάθε πε¬ 
ριοχής. 

γ) Σε περίπτωση υποβολής αίτησης νέας Ετερόρρυθ¬ 
μης Εταιρείας (ΕΕ) είναι δυνατή η επιχορήγηση κατ’ ανώ¬ 
τατο όριο σε τρεις (3) από τους ομορρυθμους εταίρους. 
Δεν επιχορηγούνται οι Ετερόρρυθμοι εταίροι. 

δ) Σε περίπτωση υποβολής αίτησης νέας Εταιρείας Πε¬ 
ριορισμένης Ευθύνης (ΕΠΕ), είναι δυνατή η επιχορήγηση 
κατ’ ανώτατο όριο σε τρεις (3) από τους διαχειριστές της, 
εφόσον απασχολούνται πλήρως κα. αποκλειστικώς στην 
εταιρεία. 

5. Προϋποθέσεις 

Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

α) Να υπάρχουν κενές θέσεις στο πρόγραμμα κατά την 
ημερομηνία υποβολής της αίτησης ί ων ενδιαφερομένων. 

β) Να είναι οι ενδιαφερόμενοι για δύο τουλάχιστον μή¬ 
νες εγγεγραμμένοι στα Μητρώα Ανεργων του ΟΑΕΔ ή να 
είναι επιδοτούμενοι και να είναι κάτοχοι της ειδικής κάρ¬ 
τας δικαιούχου προγραμμάτων απασχόλησης. Γ ια τους 
άνεργους που έχουν παρακολουθήσει πρόγραμμα κα¬ 
τάρτισης και έχουν εγγράφει εκ νέου άνεργοι, δεν απαι¬ 
τείται η συμπλήρωση των δύο μηνών παραμονής στα Μη¬ 
τρώα Ανέργων. 

γ) Να πρόκειται για νέο επαγγελματία, δηλαδή να μην εί¬ 
χε επιχείρηση μέσα στην τελευταία διετία καθώς και να 
μην έχει επιχορηγηθεί στο παρελθόν από το πρόγραμμα 
των Νέων Ελεύθερων Επαγγελματιων. 

δ) Να έχουν οι ενδιαφερόμενοι την Ελληνική ή την υπη¬ 
κοότητα κράτους-μέλους της ΕΕ ή να είναι Έλληνες ομο¬ 
γενείς που να απασχολούνται νόμιμα στην χώρα και η ε¬ 
πιχείρηση να εδρεύει και να λειτουργεί στην Ελλάδα. 

ε) Η επιχείρηση να λειτουργεί κανονικά και σε χώρο α¬ 
νεξάρτητο και κατάλληλα διαμορφωμένο. 

στ) Να είναι, το καθαρό οικογενειακό εισόδημα των εγ¬ 
γάμων ή άγαμων μικρότερο των επτά (7) εκατομμυρίων 
δρχ. ή των τρεισήμισι (3,5) εκατομμυρίων δρχ. αντίστοι¬ 
χα. Για τους άγαμους που συντηρούνται από τους γονείς 
τους το οικογενειακό εισόδημα δεν πρέπει να υπερβαίνει 
επίσης τα επτά (7) εκατομμύρια δρχ. 

ζ) Να διαθέτουν οι ίδιοι επαγγελματίες ή ένας τουλάχι¬ 
στον από τους απασχολούμενους σε αυτούς , την κατάλ¬ 
ληλη ειδικότητα , εφόσον η επιχείρηση ανήκει στο Μετα¬ 
ποιητικό Τομέα ή στον Τομέα Παροχής Υπηρεσιών. 

η) Να απασχολούνται με αυτοπρόσωπη παρουσία, πλή¬ 
ρως και αποκλειστικώς στην επιχείρησή τους. 

θ) Να διαθέτουν κεφάλαιο τουλάχιστον ίσο με το ήμισυ 
του ποσού της επιχορήγησης υπό τη μορφή εμπορευμά¬ 
των, εξοπλισμού, υλικών κ.λπ. 

Ειδικά για τα μέλη Συνεταιρισμών ή Αστικών Εταιρειών 
μη κερδοσκοπικού χαρακτήρα, σε περίπτωση μη συμπλή¬ 
ρωσης του ανωτέρω ποσού του διατεθέντος κεφαλαίου, 
μπορεί να καθορίζεται, ανά περίπτωση, από το Δ.Σ. του 
Οργανισμού ανάλογα με τις συνθήκες και τις ανάγκες α- 


I 

πασχόλησης της περιοχής, μετά από εξέταση των αιτή¬ 
σεων τους από την αρμόδια Υπηρεσία και την Περ/κή 
Δ/νση. 

Το ανώτατο όριο του συνολικού κεφαλαίου για τη δημι¬ 
ουργία της επιχείρησης δεν πρέπει να υπερβαίνει τα 30 ε¬ 
κατομμύρια δρχ. 

ι) Εφόσον το Δ.Σ. του ΟΑΕΔ δεν ορίσει άλλες ημερομη¬ 
νίες σύμφωνα με την επόμενη παρ. 6 της παρούσας Από¬ 
φασης: 

1 .Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1/1/99 και το αργότερο μέχρι 
την 30/11/99. 

2.Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει από την 1/1/99 μέχρι και 
την 30/11/99. 

6. Συμπλήρωση των προγραμματισμένων θέσεων 

Σε περίπτωση πλήρωσης των προβλεπομένων θέσεων 
πριν από τις ανωτέρω ημερομηνίεςτο Δ.Σ. του ΟΑΕΔ μπο¬ 
ρεί να καθορίσει άλλη ημέρα λήξης του προγράμματος, ή 
αντιθέτως σε περίπτωση μη πλήρωσης των θέσεων μετα¬ 
γενέστερη ημερομηνία λήξης του χωρίς να απαιτείται 
τροποποίηση της παρούσας. 

7. Διαχείριση - Δικαιολογητικά 

Για να υπαχθεί στο πρόγραμμα αυτό ένας ελεύθερος ε- 
παγγελματίας, πρέπει να υποβάλλει, στην αρμόδια της ε¬ 
πιχείρησής του, Υπηρεσία του ΟΑΕΔ, τα εξής δικαιολο- 
γητικά: 

α) Έντυπη αίτηση-δήλωση που θα περιέχει τα πλήρη 
στοιχεία της υπό ίδρυση επιχείρησης και του επαγγελμα¬ 
τικού υπεύθυνου καθώς και επικυρωμένο φωτοαντίγρα¬ 
φο της αστυνομικής τους ταυτότητας. 

β) Ειδικό έντυπο ερωτηματολόγιο της Δ/νσης Απασχό¬ 
λησης του ΟΑΕΔ. 

γ) Εκκαθαριστικό σημείωμα ή Βεβαίωση της αρμόδιας 
Δ.Ο.Υ., του προηγούμενου Οικονομικού έτους από την έ¬ 
ναρξη επιτηδεύματος, ή τέλος σε περίπτωση που δεν 
προσκομίζει τα ανωτέρω, Υ.Δ. του Ν. 1599/86, ότι δεν είχε 
υποχρέωση υποβολής φορολογικής δήλωσης, θεωρημέ¬ 
νη από την αρμόδια ΔΟΥ. 

δ) Βεβαίωση της αρμόδιας Οικονομικής Εφορίας για έ¬ 
ναρξη επιτηδεύματος. 

ε) Υπεύθυνη Δήλωση του Ν. 1599/86, ότι ο ενδιαφερό¬ 
μενος αποδέχεται όλους τους όρους του προγράμματος. 

στ) Επικυρωμένες φωτοτυπίες Τιμολογίων ή Δελτίων 
Παροχής Υπηρεσιών ή άλλων επίσημων παραστατικών 
του εξοπλισμού της επιχείρησης. 

ζ) Δελτίο Ανεργίας του επαγγελματία το οποίο να βρί¬ 
σκεται σε ισχύ κατά την έναρξη δραστηριότητας της επι¬ 
χείρησής του και στο οποίο να φαίνεται ότι ήταν άνεργος- 
η τουλάχιστον δύο μήνες πριν την έναρξη της δραστη- 
ριότητάςτου. 

Σε περίπτωση επιδοτούμενου άνεργου θα προσκομίζε¬ 
ται το ΔΑΤΕ στο οποίο θα αναγράφεται το διάστημα επι¬ 
δότησης και η αναστολή της. 

η) Κάρτα Δικαιούχου Προγραμμάτων ΑπασΛόλησης. 

θ) Εφόσον πρόκειται για επιχείρηση του Μεταποιητικού 
Τομέα, ή Παροχής Υπηρεσιών, θα πρέπει να προσκομίζε¬ 
ται Πτυχίο, βεβαίωση σπουδών, βεβαίωση προϋπηρεσίας 
ή άλλο σχετικό αποδεικτικό στοιχείο, ανάλογο με το αντι¬ 
κείμενο δραστηριότητας της επιχείρησης του ίδιου του ε- 


παγγελματία ή του απασχολούμενου μισθωτού ή ημερο¬ 
μισθίου που θα πρέπει να έχει προσλάβει και να απασχο¬ 
λεί ο επαγγελματίας στην επιχείρηση του κατά τη διάρ¬ 
κεια της επιχορήγησης. 

ι) Καταστατικό σύστασης της εταιρίας για τα μέλη των 
ΟΕ, ΕΕ, ΕΠΕ, Συνεταιρισμών και Αστικών εταιριών. 

8. Διαδικασία Υπαγωγής 

α) Για την ύπαρξη των προϋποθέσεων υπαγωγής στο 
πρόγραμμα αποφασίζουν οι κατά τόπους Διευθυντές των 
Υ.Ν. ή Προϊστάμενοι των Τ.Υ. ή Γραφείων Εργασίας του 
ΟΑΕΔ, το αργότερο εντός μηνός από την ημερομηνία κα¬ 
τάθεσης της αίτησης του επαγγελματία, αφού εξετάσουν 
τα προσκομισθέντα δικαιολογητικά και αφού συνεκτιμή- 
σουν την έκθεση ελέγχου που θα πρέπει να συντάσσει ο 
αρμόδιος υπάλληλος μετά από επιτόπια επίσκεψη στην έ¬ 
δρα της επιχείρησης. 

β) Γ ια τους υπαγόμενους στο πρόγραμμα νέους ελεύ¬ 
θερους επαγγελματίες τηρούνται από τις ΥΝ, ΤΥ , ΓΕ και 
ΚΠΑ ετήσια μητρώα. 

9. Ενστάσεις 

Σε περίπτωση έκδοσης απορριπτικής απόφασης και ά¬ 
σκησης ένστασης αποφαίνεται ο αρμόδιος Περιφερεια¬ 
κός Δ/ντής . Ένσταση κατά της απόφασης του Περιφε¬ 
ρειακού Δ/ντή θα εξετάζεται από το ΔΣ του Οργανισμού 
μετά από σχετική εισήγηση της Δ/νσης Απασχόλησης μό¬ 
νο στις εξαιρετικές περιπτώσεις που προσκομίζονται νε- 
ώτερα ικανοποιητικά στοιχεία, και εφόσον έχει υποβληθεί 
εντός 10 ημερολογιακών ημερών από την κοινοποίηση 
της απόφασης του Περιφερειακού Δ/ντή. 

10. Διάρκεια Επιχορήγησης 

Η διάρκεια της επιχορήγησης για κάθε ελεύθερο επαγ- 
γελματία που υπάγεται στα προγράμματα αυτά καθορί¬ 
ζεται σε 16μηνο ή 18μηνο ή 20μηνο ή 22μηνο χρονικό διά¬ 
στημα , ανάλογα με την περίπτωση , από την ημερομηνία 
έκδοσης της σχετικής εγκριτικής απόφασης, για το οποίο 
και θα πρέπει να τηρεί τους όρους του προγράμματος. 

11. Όροι του Προγράμματος 

Κατά το ανωτέρω 16μηνο ή 18μηνο ή 20μηνο ή 22μηνο 
χρονικό διάστημα, ανάλογα με την περίπτωση , ο-η επαγ- 
γελματίας υποχρεούται να τηρεί τους εξής όρους: 

α) Γ ια την καταβολή της προκαταβολής ο ελεύθερος ε- 
παγγελματίας θα υποβάλλει στην Υπηρεσία του ΟΑΕΔ 
της περιοχής του, αίτηση και βεβαίωση Φορολογικής ε¬ 
νημερότητας μέσα σε ενενήντα (90) ημερολογιακές ημέ¬ 
ρες από την ημερομηνία έκδοσης της εγκριτικής απόφα¬ 
σης. 

Η προθεσμία είσπραξης της προκαταβολής ορίζεται σε 
90 ημερολογιακές ημέρες από την ημερομηνία έκδοσης 
της σχετικής εγκριτικής απόφασης του αρμοδίου οργά¬ 
νου. 

β) Ανά 4μηνο ή 5μηνο ή 6μηνο ή 8μηνο (ανάλογα με την 
περίπτωση) από την υπαγωγή του επαγγελματία στο πρό¬ 
γραμμα και μέσα σε προθεσμία 90 ημερολογιακών ημε¬ 
ρών θα υποβάλλει: 

1) Επικυρωμένο φωτοαντίγραφο του Βιβλίου Εσόδων - 
Εξόδων, με την κίνηση του προηγούμενου 4μήνου ή 5μή- 
νου ή 6μηνου ή 8μηνου , που θα αποδεικνύει την ομαλή 
λειτουργία της επιχείρησης. 

2) Αίτηση και βεβαίωση φορολογικής ενημερότητας για 
την είσπραξη της 4μηνης ή δμηνης ή δμηνης ή δμηνης (α¬ 
νάλογα με την περίπτωση) δόσης και οπωσδήποτε μέσα 

σε προθεσμία 90 ημερολογιακών ημερών από την λήξη 
του καθενός χρονικού διαστήματος απάτην υπαγωγή του 
στο πρόγραμμα. 

Παράταση των ανωτέρω προθεσμιών που τίθενται στις 
παρ. α και β και μέχρι 30 ημέρες θα είναι δυνατή και θα 
μπορεί να εγκρίνεται από τους αρμόδιους Δ/ντες ΥΝ, ΤΥ, 
ΓΕ και ΚΠΑ και να καταβάλλεται η επιχορήγηση μετά από 
επαρκή αιτιολόγηση των επαγγελματιών για τους λόγους 
της καθυστέρησής τους. 

Παραγραφή αξίωσης: Σε περίπτωση που κατατεθούν 
τα δικαιολογητικά ομαλής λειτουργίας της επιχείρησης 
και η αίτηση για την είσπραξη της επί μέρους δόσης και ο 
ενδιαφερόμενος δεν προσέλθει για είσπραξη εντός των 
ανωτέρω προθεσμιών, η αξίωση παραγράφεται. 

γ) Για οποιαδήποτε αλλαγή στα στοιχεία που έχει δη¬ 
λώσει ο ενδιαφερόμενος (όπως π.χ. διακοπή της λειτουρ¬ 
γίας ίδιας επιχείρησης του-της συζύγου ή συγγενούς α' 
βαθμού κατά τη διάρκεια της επιχορήγησης ) καθώς και 
στη μορφή, λειτουργία, επωνυμία, είδος, δ/νση κλπ.τηςε- 
πιχείρησης , ο ελεύθερος επαγγελματίας, ή ο εκπρόσω¬ 
πος της επιχείρησης υποχρεούται να ενημερώσει εγκαί¬ 
ρως και εγγράφως την αρμόδια Υπηρεσία του ΟΑΕΔ, 
προκειμένου να εξετασθεί εάν συνεχίζουν να συντρέχουν 
οι όροι και οι προϋποθέσεις του προγράμματος. 

δ) Η απασχόληση του νέου ελεύθερου επαγγελματία 
στην επιχείρηση του να είναι πλήρης και αποκλειστική και 
να παρευρίσκεται αυτοπροσώπως στην επιχείρηση του 
κατά τους τακτικούς ή έκτακτους ελέγχους του αρμόδιου 
Οργάνου. 

Ειδικά για τους νέους επαγγελματίες των οποίων το α¬ 
ντικείμενο δραστηριότητας της επιχείρησης, τους υπο¬ 
χρεώνει σε εξωτερική εργασία, οι έλεγχοι των αρμοδίων 
οργάνων θα γίνονται μετά από συνεννόηση με τον επαγ- 
γελματία. 

12. Διακοπή της Επιχορήγησης 
Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους για την διαπίστωση της 
τήρησης των όρων και των προϋποθέσεων του προγράμ¬ 
ματος και να συντάσσει σχετικές εκθέσεις. 

Σε περίπτωση που διαπιστωθεί κάποια παράβαση εκ 
των ανωτέρω όρων (β', γ', ή δ'της παρ. 11) της παρούσας 
ή γενικά των προϋποθέσεων της απόφασης αυτής, θα ε¬ 
φαρμόζονται οι διατάξεις των παρ. 7 και 8 του άρθρου 29 
του Ν. 1262/82, όπως συμπληρώθηκε από τα άρθρα 6 και 
7 του Ν. 1836/89 και η επιχορήγηση θα διακόπτεται. 

Ειδικότερα ο κατά τόπον αρμόδιος Διευθυντής ΥΝ ή 
Προϊστάμενος ΤΥ ή Γρ. Εργασίας του Οργανισμού, στις 
περιπτώσεις αυτές αποφαίνεται με αιτιολογημένη Από¬ 
φασή του για τη Διακοπή της επιχορήγησης και την ανα¬ 
ζήτηση του αναλογούντος ποσού επιχορήγησης, που έ¬ 
χει λάβει από τον ΟΑΕΔ και που αντιστοιχεί στο υπόλοιπο 
χρονικό διάστημα του συνολικού χρόνου απασχόλησης. 

Εφόσον ο επαγγελματίας δεν επιστρέφει εμπρόθεσμα 
το αναλογούν ποσό που του αναζητείται, συντάσσεται με¬ 
τά από απόφαση του Δ.Σ. του Οργανισμού, Πράξη Βεβαί¬ 
ωσης Οφειλής και αποστέλλεται στην αρμόδια ΔΟΥ για 
βεβαίωση και είσπραξή του. 

Σε περίπτωση, σοβαρής ασθένειας, φυλάκισης ή θανά¬ 
του, η Διακοπή της επιχορήγησης θα ισχύει χωρίς άλλες 
επιπτώσεις για τον επαγγελματία από την ημερομηνία 
που εμφανίστηκε το πρόβλημα. 


13. Ανάκληση Εγκριτικής Απόφασης 

Η απόφαση υπαγωγής του επαγγελματία στο πρό¬ 
γραμμα επιχορήγησης θα ανακαλείται μετά από απόφα¬ 
ση του Δ/ντή της ΥΝ ή Προϊσταμένου της ΤΥ ή Γρ. Εργα¬ 
σίας του Οργανισμού, εφόσον διαπιστωθεί πριν την κατα¬ 
βολή της προκαταβολής ότι δεν τηρείται κάποιος από 
τους όρους ή τις προϋποθέσεις του προγράμματος. 

14. Επίλυση Διαφορών 

α) Οποιαδήποτε διαφορά προκύψει μεταξύ των ενδια¬ 
φερομένων καιτωνΥΝ,ΤΥ και Γρ. Εϊργασίας του ΟΑΕΔ, 
θα επιλύεται με απόφαση του Περιφερειακού Δ/ντή με¬ 
τά από εισήγηση του Δ/ντή ΥΝ ή Προϊσταμένου ΤΥ, ή 
Γ ραφείου Εργασίας και εφόσον η σχετική ένσταση του 
ενδιαφερομένου έχει ασκηθεί εντός 10 ημερολογιακών 
ημερών από την κοινοποίηση της απόφασης της ΥΝ, ΤΥ 
και ΓΕ. 

β) Ενσταση κατά της απόφασης του Περιφερειακού 
Δ/ντη θα εξετάζεται από το Δ.Σ. του Οργανισμού μετά α¬ 
πό σχετική εισήγηση της Δ/νσης Απασχόλησης μόνο στις 
εξαιρετικές περιπτώσεις που προσκομίζονται νεώτερα ι¬ 
κανοποιητικά στοιχεία και εφόσον έχει υποβληθεί εντός 
10 ημερολογιακών ημερών από την κοινοποίηση της από¬ 
φασης του Περ/κου Δ/ντη. 

15. Λήξη προγράμματος 

Το ανωτέρω πρόγραμμα έχει ως ημερομηνία έναρξης 
την ημερομηνία δημοσίευσης της παρούσας στο ΦΕΚ και 
λήγει τη ν 31.12.99 και ως τελευταία η μέρα υποβολής των 
αιτήσεων ορίζεται η 30.11.99, εκτός και εάν ορισθεί άλλη 
ημερομηνία σύμφωνα με το στοιχείο 6 της παρούσας 
Απόφασης. 

ΚΕΦΑΛΑΙΟ Β' 

ΕΙΔΙΚΟ ΠΡΟΓΡΑΜΜΑ ΕΠΙΧΟΡΗΓΗΣΗΣ ΝΕΩΝ ΕΛΕΥΘΕ¬ 
ΡΩΝ ΕΠΑΓΓΕΛΜΑΤΙΩΝ ΠΟΥ ΕΧΟΥΝ ΕΝΤΑΧΘΕΙ ΣΤΑ ΤΟ¬ 
ΠΙΚΑ ΣΥΜΦΩΝΑ ΑΠΑΣΧΟΛΗΣΗΣ (ΤΣΑ) 

Στις περιοχές Ν. Αχαίας, Ν. Μαγνησίας, Ν. Ημαθίας, Ν. 
Δράμας, Ν. Κοζάνης, Ν. Φλώρινας, Ν. Βοιωτίας, Δυτικές 
Περιοχές Αθήνας , Δυτικές Περιοχές Πειραιά στις οποίες 
έχουν συσταθεί Τοπικά Σύμφωνα Απα σχόλησης και δημι- 
ουργούνται θέσεις εργασίας από τις εν γένει δράσεις 
τους ισχύουν τα παρακάτω: 

1. Διάρκεια 

Η διάρκεια της επιχορήγησης καθορίζεται στους 30 μή¬ 
νες , για άνδρες και για γυναίκες, από την ημερομηνία έκ¬ 
δοσης της σχετικής εγκριτικής απόφασης. 

2. Ποσό επιχορήγησης 

Η επιχορήγηση για κάθε άνεργο-η που δημιουργεί νέα 
επιχείρηση καθορίζεται στις 3.750.000 δρχ. 

3. Τρόπος καταβολής της επιχείρησης 

Η καταβολή του ποσού της επιχορήγησης γίνεται ως ε¬ 
ξής: 

750.000 δρχ. θα προκαταβάλλονται στους νέους ελεύ¬ 
θερους επαγγελματίες με την έκδοση της σχετικής εγκρι¬ 
τικής απόφασης του αρμοδίου οργάνου , και από 500.000 
δρχ. ανά εξάμηνο και για έξι εξάμηνα. 

Γ ια την καταβολή τόσο της προκαταβολής όσο και των 
εξαμηνιαίων δόσεων ισχύουν τα αναφερόμενα στην παρ. 

11 του Κεφ. Α' και για έξι εξάμηνα. 

4. Υπαγωγή στο Πρόγραμμα 

Για όσους υπαχθούν στο παρόν πρόγραμμα δεν ισχύ¬ 
ουν οι εξαιρέσεις των διατάξεων της παρούσας: 

3α) Κεφ. Α' για τα ελευθέρια επαγγέλματα (γιατροί, δι¬ 
κηγόροι , κ.λ.π.) 

3β) Κεφ. Α'για τις επιχειρήσεις του πρωτογενή τομέα με 
έναρξη δραστηριότητας όπως προβλέπεται. 

3ε) Κεφ.Α'γιατιςεπιχειρήσειςπου βρίσκονται εντός της 
οικίας του ΝΕΕ καιπαρ. 

5Θ) Κεφ. Α' για το ποσοστό της ίδιας συμμετοχής το ο¬ 
ποία μειώνεται στο 25% αντί του 50% 

5. Λοιπές Διατάξεις 

Ως προς τις προϋποθέσεις υπαγωγής στο πρόγραμμα, 
καταβολής επιχορήγησης, επίλυσης διαφορών κλπ ισχύ¬ 
ουν οι προαναφερόμενες διατάξεις του Κεφ. Α'. 

ΚΕΦΑΛΑΙΟ Γ' 

ΕΙΔΙΚΟ ΜΕΤΡΟ ΕΠΙΧΟΡΗΓΗΣΗΣ ΝΕΩΝ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ ΓΙΑ ΜΑΚΡΟΧΡΟΝΙΑ ΑΝΕΡΓΟΥΣ ΠΟΥ 
ΠΡΟΕΡΧΟΝΤΑΙ: 

α) ΑΠΟ ΟΜΑΔΙΚΕΣ (ΜΑΖΙΚΕΣ) ΑΠΟΛΥΣΕΙΣ & 

β) ΑΠΟ ΑΝΑΔΙΑΘΡΩΣΕΙΣ ΚΛΑΔΩΝ ΟΙΚΟΝΟΜΙΚΩΝ 
ΔΡΑΣΤΗΡΙΟΤΗΤΩΝ (ΟΛΟΚΛΗΡΩΜΕΝΗ ΠΑΡΕΜΒΑΣΗ) 

Στις Υπουργικές Αποφάσεις που θα εκδίδονται κατά πε¬ 
ρίπτωση για την υπαγωγή των ενδιαφερομένων σε πρό¬ 
γραμμα ΟΛΟΚΛΗΡΩΜΕΝΗΣ ΠΑΡΕΜΒΑΣΗΣ θα ισχύει ε¬ 
κτός των άλλων μέτρων και πρόγραμμα επιχορήγησης 
Νέων Ελεύθερων Επαγγελματιών ως εξής: 

Στο πρόγραμμα είναι δυνατόν να υπαχθούν οι Νέοι 
Ελεύθεροι Επαγγελματίες ηλικίας 30-64 ετών που δημι¬ 
ουργούν τις δικές τους επιχειρήσεις και οι οποίοι προέρ¬ 
χονται : 

- από ομαδικές (μαζικές) απολύσεις ή 

- από αναδιαρθρώσεις κλάδων οικονομικών δραστηριο¬ 
τήτων (ολοκληρωμένη παρέμβαση) , οι οποίοι είναι εγ¬ 
γεγραμμένοι στα μητρώα ανέργων των υπηρεσιών του Ο- 
ΑΕΔ και για τους οποίους να έχει εκδοθεί η ως άνω σχετι¬ 
κή Υ.Α. Ολοκληρωμένης Παρέμβασης. 

1. Ποσό επιχορήγησης 

Στους δικαιούχους του ειδικού αυτού μέτρου καταβάλ¬ 
λεται το ποσό των 2.800.000 δρχ. 

2. Τρόπος καταβολής της επιχορήγησης 

Με την έναρξη του προγράμματος οι δικαιούχοι λαμβά¬ 
νουν το ποσό του 1.300.000 δρχ. και το υπόλοιπο κατα¬ 
βάλλεται ανά εξάμηνο σε τρεις ισόποσες εξάμηνες δό¬ 
σεις των 500.000 δρχ. από την ημερομηνία έκδοσηςτης ε¬ 
γκριτικής απόφασης αφού προσκομισθεί βεβαίωση 
φορολογικής ενημερότητας για την καταβολή κάθε πο¬ 
σού , αίτηση καθώς και επικυρωμένα φωτ/φα του βιβλίου 
Εσόδων-Εξόδων. 

3. Δικαιολογητικά 

Για να υπαχθεί στο πρόγραμμα αυτό ο ενδιαφερόμενος 
υποβάλλει στην υπηρεσία του ΟΑΕΔ στην περιοχή αρμο- 
διότηταςτης οποίας λειτουργεί η επιχείρηση του, τα εξής 
δικαιολογητικά: 

α. Έντυπη αίτηση. 

β. Δελτίο Ανεργίας 

γ. Βεβαίωση της αρμόδιας Δ.Ο.Υ. για την έναρξη επιτη¬ 
δεύματος. 

δ. Καταστατικό σύμβασης εταιρίας (σε περιπτώσεις 
εταιρειών) 

ε. Υ.Δ. του Ν 1599/86 ότι γνωρίζουν τους όρους του 
προγράμματος. 

Γ ια την ύπαρξη των προϋποθέσεων ένταξης στο πρό¬ 


γραμμα κρίνουν οι κατά τόπους αρμόδιοι Δ/ντές ή Προϊ¬ 
στάμενοι Υ.Ν., Τ.Υ., και Γ.Ε. του ΟΑΕΔ. 

4. Εταιρίες 

α) Σε περίπτωση σύστασης Συν/σμού ή Εταιρείας οποι¬ 
οσδήποτε νομικής μορφής (εκτός της ετερόρρυθμης και 
της Ανώνυμης) το ποσό καταβάλλεται σε όλους τους με- 
τέχοντες στο Συν/σμό ή την Εταιρία που είναι δικαιούχοι 
της επιχορήγησης του ειδικού αυτού μέτρου. 

β) Σε περίπτωση υποβολής αίτησης νέας ετερόρρυθ¬ 
μης Εταιρίας (Ε.Ε.) δεν επιχορηγούνται οι ετερόρρυθμοι 
εταίροι. 

5. Εξαιρέσεις 

Δεν είναι δυνατή η υπαγωγή στο πρόγραμμα αυτό: 
α) των επιχειρήσεων του πρωτογενούς τομέα εκτός των 
αναφερομένων σε δραστηριότητες 
οστρακοτροφίας, ιχθυοκαλλιέργειας, σηροτροφίας, 
τυροκομίας, εκτροφής σαλιγκαριών και θερμοκηπίων. 

β) των εποχιακών επιχειρήσεων (δηλαδή όσων δεν λει¬ 
τουργούν για ολόκληρο το έτος) των τυχερών ψυχαγωγι¬ 
κών ή ηλεκτρονικών παιγνιδιών, των πρακτορείων Π ΡΟ- 
ΠΟ, ΛΟΤΤΟ λαχείων κλπ). 

γ) των επιχειρήσεων που λειτουργούν εντός της κατοι¬ 
κίας του επαγγελματία. 

δ) των επιχειρήσεων εκείνων που έχουν το ίδιο αντικεί¬ 
μενο δραστηριότητας μιε επιχείρηση που σταμάτησε τη 
λειτουργία της μέσα στη τελευταία διετία και ανήκε σε 
συγγενείς α’ βαθμού ή συζύγους των επαγγελματιών. 

ε) των επιχειρήσεων εκείνων που έχουν σύνθετο ανα- 
κείμενο δραστηριότητας και το ένα εξ’ αυτών περιλαμβά¬ 
νεται στις εξαιρέσεις ττς παρούσας παραγράφου α’ και 

β’· 

στ) των Ανώνυμων Εταιρειών (ΑΕ). 

6. Όροι του προγράμματος 

α. Οι νέοι επαγγελματίες υποχρεούνται να ενημερώ¬ 
νουν την αρμόδια Υπηρεσία του ΟΑΕΔ για οποιαδήποτε 
αλλαγή στη διεύθυνση, εκπροσώπηση ή οποιαδήποτε άλ¬ 
λου στοιχείου έχουν δηλώσει κατά την υποβολή της αίτη¬ 
σης και των δικαιολογητικών υπαγωγής τους. 

β. Η διάρκεια διατήρησης της επιχείρησης από τους αυ¬ 
τοαπασχολούμενους καθορίζεται σε 24 μήνες από την έκ¬ 
δοση της σχετικής εγκρ τικής απόφασης. 

γ. Κατά το 24μηνο αυτό διάστημα η αρμόδια Υπηρεσία 
έχει το δικαίωμα ελέγχου της άσκησης της αυτοαπασχό¬ 
λησης του επαγγελματία, της λειτουργίας της επιχείρη¬ 
σης καθώς και της τήρησης των όρων του προγράμμα¬ 
τος. 

δ. Γ ια την απόδειξη λειτουργίας της επιχείρησης ο εν¬ 
διαφερόμενος θα προσκομίζει σχετικά δικαιολογητικά 
(Βιβλία Εσόδων - Εξόδων, Βεβαίωση καταβολής ΦΠΑ σ:η 
ΔΟΥκτλ). 

ε. Σε περίπτωση μεταβολής των στοιχείων του επαγ- 
γελματία (αλλαγή διεύθυνσης ή αντικείμενου δραστηριό¬ 
τητας κτλ) η επιχορήγηση θα συνεχίζεται εφόσον εξακο¬ 
λουθούν να τηρούνται οι προϋποθέσεις της παρ. 4 και δεν 
εμπίπτει στις εξαιρέσεις ή δεν παραβαίνει τους όρουςτου 
προγράμματος. 

7. Κυρώσεις 

α) Εφόσον κατά την διάρκεια του 24μηνου (διάστημα 
υπαγωγής στην αυτοαπασχόληση) ο αυτοαπασχολούμε¬ 
νος αναλάβει εξαρτημένη εργασία ή συνταξιοδοτηθεί 
επέρχεται διακοπή του 

ειδικού μέτρου από την ημερομηνία ανάληψης της ερ¬ 
γασίας ή της συνταξιοδότησης αντίστοιχα και υποχρεού- 
ται να επιστρέφει την αναλογία του εισπραχθέντος πο¬ 
σού. 

β) Σε περίπτωση σοβαρής μη ιατής ασθένειας διαπι- 
στουμένης από βεβαίωση του αρμόδιου Ασφαλιστικού 
Οργανισμού και εφόσον λόγω αυτής η απασχόληση δια¬ 
κοπεί, δεν αναζητείται η αναλογία του εισπραχθέντος πο¬ 
σού. 

γ) Σε περίπτωση παράβασης των όρων του προγράμ¬ 
ματος επέρχεται διακοπή της επιχορήγησης με επιστρο¬ 
φή του αναλογούντος ποσού. 

8. Ενστάσεις 

Σε περίπτωση απορριπτικής απόφασης του Δ/ντού της 
αρμόδιας Υπηρεσίας του ΟΑΕΔ να εντάξει τον ενδιαφε¬ 
ρόμενο στο ειδικό αυτό μέτρο κοινωνικής προστασίας ο 
τελευταίος έχει το δικαίωμα να υποβάλλει ένσταση ενώ¬ 
πιον του ΔΣ του ΟΑΕΔ εντός προθεσμίας 15 ημερών από 
την ημερομηνία κοινοποίησης της απορριπτικής απόφα¬ 
σης. 

ΚΕΦΑΛΑΙΟ Δ' 

1. Σύστημα Ελέγχου και Παρακολούθησης 
α) Η αρμόδια Υπηρεσία του ΟΑΕΔ υποχρεούται μετά α¬ 
πό επιτόπιο έλεγχο τουλάχιστον μια φορά το εξάμηνο να 
συντάσσει έκθεση λειτουργίας της επιχείρησης και απα¬ 
σχόλησης του επαγγελματία. 

Προκειμένου να εξασφαλισθεί η αποτελεσματικότητα 
των ενεργειών απασχόλησης, λαμβάνονται όλα τα ανα¬ 
γκαία μέτρα με σκοπό: 

- Την πιστή τήρηση των Εθνικών και Κοινοτικών διατά¬ 
ξεων. 

- Την ορθή υλοποίηση των ενεργειών και τη διαπίστωσή 
τους, εάν αυτές είναι σύμφωνες με τις ισχύουσες διατά¬ 
ξεις. 

Την πρόληψη ή την διαπίστωση τυχόν παραβάσεων και 
την επιβολή κυρώσεων 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

-Την εξακρίβωση της σύντομης διεξαγωγής των χρημα¬ 
τοδοτούμενων από το ΕΚΤ ενεργειών 
β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους 

-Νατηρούντα αποδεικτικά στοιχεία και έγγραφα που α- 
ναφέρονται στην παρούσα ΥΑ για τουλάχιστον 6 μήνες 
μετά τη λήξη του προγράμματος 
γ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν α¬ 
ποκλίσεις, ανά 3μηνο θα παρακολουθούνται: 

■ Οι εγκριθείσες θέσεις 

■ Η κάλυψη των θέσεων 

■ Η καταβολή των επιχορηγήσεων κλπ 

Γ ια τις ανωτέρω ενέργειες θα συντάσσονται σχετικές 
εκθέσεις. 

2. Διαδικασία ελέγχου 

α)0 έλεγχος των προγραμμάτων απασχόλησης των ε¬ 
πιχειρήσεων υλοποιείται σε τρεις (3) βαθμίδες. 

- Πρωτοβάθμιος που διενεργείται από υπαλλήλους των 
Υ.Ν, Τ.Υ, και Γ.Ε του ΟΑΕΔ, μετά από εντολή του Προϊ¬ 
σταμένου τους 


Δευτεροβάθμιος που διενεργείται από υπαλλήλους των 
Υπηρεσιών των οικείων Περ/κών Δ/νσεωντου ΟΑΕΔ, με¬ 
τά από εντολή του Περιφερειακού Δ/ντή και σύμφωνη 
γνώμη του Διοικητή του ΟΑΕΔ. 

- Τριτοβάθμιος που διενεργείται με εντολή της Διοίκη¬ 
σης του ΟΑΕΔ και από υπαλλήλους που ορίζει αυτή. 

Οι έλεγχοι και των τριών βαθμιδών πραγματοποιούνται 
από δύο (2) ελεγκτές. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος απασχόλησης 
γ) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση 
δ) Έλεγχο επί του ανωτέρω προγράμματος μπορούν ε¬ 
πίσης να διενεργούν εντεταλμένα όργανα του Υπουργεί¬ 
ου Εργασίας και Κοινωνικών Ασφαλίσεων 

3. Λήξη επιχορήγησης 

Ως τελευταία ημέρα επιχορηγούμενης απασχόλησης 
για τις θέσεις που δημιουργούνται από τα ανωτέρω προ- 
γράμματα επιχορήγησης ορίζεται η 31/12/2001 . 

4. Κάλυψη δαπάνης 

α) Από τις διατάξεις των Κεφ.Α' και Β' της παρούσας α¬ 
πόφασης προκαλείται δαπάνη ύψους 10,5 δις δρχ. σε βά¬ 
ρος του προϋπολογισμού του ΟΑΕΔ αναλυτικά κατά έτος 
ως εξής περίπου: 

Γ ια το έτος 1999 6,0 δις δρχ. 

Γ ια το έτος 2000 3,5 δις δρχ. 

Για το έτος 2001 1,0 δις δρχ. 

β) Για την ανωτέρω δαπάνη έχει εγγράφει πίστωση, 
στον υπό κατάρτιση προϋπολογισμό του ΟΑΕΔ 1999 ύ¬ 
ψους 10,5 δις δρχ. με τα στοιχεία ΚΑΕ 0658 η του φορέα 
200 εκ των οποίων θα καλυφθούν από το Ε.Κ.Τ. τα 8,16 δις 
δρχ. μετά από ανακατανομή των πόρων του Ε.Π. Συνεχι¬ 
ζόμενης Κατάρτισης και Προώθησης της Απασχόλησης . 

γ) Οι δαπάνες που θα προσληφθούν από τις διατάξεις 
του Κεφαλαίου Γ της παρούσας απόφασης θα ορισθούν 
στις Υ.Α. που θα εκδίδονται κατά περίπτωση για την υπα¬ 
γωγή των ενδιαφερομένων σε πρόγραμμα ΟΛΟΚΛΗΡΩ¬ 
ΜΕΝΗΣ ΠΑΡΕΜΒΑΣΗΣ. 

Η εν λόγω δαπάνη δεν βαρύνει τον κρατικό προϋπολο¬ 
γισμό και δεν εμπίπτει στις διατάξεις της παρ. 3 του άρ¬ 
θρου 22 του Ν. 2362/95 (περί Δημοσίου Λογιστικού). 

Η απόφαση αυτή να δημοσιευθεί στην εφημερίδα της 
κυβέρνησης σύμφωνα με τις διατάξεις της παρ. 1 του άρ¬ 
θρου 1 του Ν. 301/76. 

Αθήνα, 4 Ιανουάριου 1999 

ΟΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-φ- 

Αοιθ. 08/ΛΤΑ/19102 ( 2 ) 

Σύσταση ίδιου νομικού προσώπου με την επωνυμία «Σχο¬ 
λική Επιτροπή Γυμνασίου Ροδόπολης» στην Κοινότη¬ 
τα Ροδόπολης του Νομού Αττικής». 

Ο ΓΕΝ. ΓΡΑΜ. ΠΕΡΙΦ. ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 203 του Π.Δ. 310/95. 

2) Τις διατάξειςτου άρθρου 5του Ν. 1894/90. 

3) Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για τη Το¬ 
πική Αυτοδιοίκηση και άλλες διατάξεις. 

4) Τις ρυθμίσεις του άρθρου 29Α του Ν. 1558/86 που 

προστέθηκε με το άρθρο 27 Ν. 2081/92 σχετικά με την υ¬ 
ποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

5) Την αρ. 08/ΔΤΑ/ΟΙΚ 2509/10.10.97 απόφαση του Γε¬ 
νικού Γραμματέα της Περιφέρειας Αττικής για μεταβίβα¬ 
ση εξουσίας υπογραφής εγγράφων στον Προϊστάμενο 
της Δ/σης Τοπικής Αυτ/σης και Δ/σης Ανατολικής Αττικής. 

6) Την αρ. 123/98 απόφαση του Κοινοτικού Συμβουλίου 
της Κοινότητας Ροδόπολης, αποφασίζουμε: 

1. Σύσταση Επωνυμία: Συστήνουμε ίδιο νομικό πρόσω¬ 
πο στην κοινότητα Ροδόπολης του Νομού Αττικής με την 
επωνυμία «Σχολική Επιτροπή Γυμνασίου Ροδόπολης». 

2. Σκοπός 

Σκοπός του νομικού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

Η εκτέλεση μικρών έργων για επισκευή και συντήρησης 
διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία του και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Διοίκηση του νομικού προσώπου: 

Το νομικό πρόσωπο διοικείται από δμελές διοικητικό 
συμβούλιο αποτελούμενο από: 

α) Τον εκάστοτε Πρόεδρο της κοινότητας, ως Πρόεδρο 
ή Κοινοτικό Σύμβουλο, που ορίζεται από τον Πρόεδρο της 
Κοινότητας, ως Πρόεδρο. 

β) Ένα κοινοτικό σύμβουλο με τον αναπληρωτή του, 
που ορίζεται με απόφαση του κοινοτικού συμβουλίου. 


γ) Το Διευθυντή του Γ υμνασίου. 

δ) Έναν εκπρόσωπο του Συλλόγου Γονέων και Κηδεμό¬ 
νων. 

ε) Ένα εκπρόσωπο τω ν μαθητικών κοινοτήτων. 

Η θητεία των μελών του Δ.Σ. ακολουθεί την Κοινοτική 
περίοδο. 

Το Δ.Σ. εκλέγει αντιπρόεδρο, γραμματέα και ταμία. 

4. Πόροι: 

Πόροι του νομικού προσώπου είναι: 

α) Η ετήσια επιχορήγηση της κοινότητας. 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Περιουσία: 

Περιουσία του νομικού προσώπου είναι η υπάρχουσα 
κινητή και ακίνητη και αυτή που τυχόν θα αφιερωθεί. 

6. Εκπροσώπηση: 

Το νομικό πρόσωπο θα εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του Δι¬ 
οικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 

7. Ακροτελεύτια διάταξη. Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της κοινότητας Ρο¬ 
δόπολης ύψους 500.000δρχ. για τοντρέχον οικονομικό έ¬ 
τος. Για τα επόμενα έτη θα αναπροσαρμόζεται με απόφα¬ 
ση του κοινοτικού συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 18 Ιανουάριου 1999 

Ο Προϊστάμενος 
ΑΘΑΝΑΣΙΟΣ ΤΑΓΑΡΗΣ 


] 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΐ.ςτ 
ΙΝΤΕΡΝΕΤ: όοΙ.ρτ 
β-τηβίΙ: ηνπε @ ΙτοΙ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Ν ικήτα 6-8 Τ.Κ. 185 31 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέχρι 8 σελίδε 9 200 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ ^ π ό 8 σε \(δες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ, 3.000 δρχ. 

70.000 » . 3.500 » . 

15.000 * . 750 » . 

70.000 - . 3.500 >· . 

30.000 » . 1.500 » . 

15.000 - . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ια νουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


1 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

